**Ministru kabineta noteikumu projekta**

**“Preču iznīcināšanas un atteikšanās no precēm par labu valstij piemērošanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Muitas likuma 6.panta 16. un 17.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2017.gada 1.augustam kārtību par preču iznīcināšanu noteica Ministru kabineta 2012.gada 10.janvāra noteikumi Nr.34 “Noteikumi par muitošanas režīma – preču iznīcināšana – piemērošanu” (turpmāk – MK noteikumi Nr.34). Kārtība par atteikšanos no precēm par labu valstij tika noteikta 2004.gada 18.marta Muitas likumā, kas zaudējis spēku ar 2016.gada 2.jūnija Muitas likumu (turpmāk – Likums). Saskaņā ar Likuma pārejas noteikumu 21.punktu līdz 2017.gada 1.augustam jāizdod Ministru kabineta noteikumi, kas skar preču muitošanas kārtību un muitas procedūras. Ņemot vērā minēto un atbilstoši Likumā noteiktajam pilnvarojumam, sagatavots Ministru kabineta noteikumu projekts “Preču iznīcināšanas un atteikšanās no precēm par labu valstij piemērošanas kārtība” (turpmāk – noteikumu projekts).1. Noteikumu projekta 2.punkts paredz, ka ārpussavienības preci, kas atzīta par valstij piekritīgu mantu, iznīcina saskaņā ar valstij piekritīgās mantas iznīcināšanu reglamentējošiem normatīvajiem aktiem (Ministru kabineta 2013.gada 26.novembra noteikumi Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”).2. Ar 2016.gada 1.maiju tiek piemērota Eiropas Parlamenta un Padomes 2013.gada 9.oktobra regula Nr.952/2013 (ES), ar ko izveido Savienības Muitas kodeksu (turpmāk – Regula Nr.952/2013) (publicēta Eiropas Savienības Oficiālajā Vēstnesī L269, 10.10.2013.). Papildus Eiropas Komisija saskaņā ar Regulā Nr.952/2013 ietvertajām deleģēšanas un īstenošanas normām ir izstrādājusi Regulas Nr.952/2013 deleģētos un īstenošanas aktus: - Komisijas 2015.gada 28.jūlija Deleģētā regula (ES) Nr.2015/2446, ar ko papildina Eiropas Parlamenta un Padomes Regulu (ES) Nr.952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – Regula Nr.2015/2446) (publicēta Eiropas Savienības Oficiālajā Vēstnesī L343, 29.12.2015.);- Komisijas 2015.gada 24.novembra Īstenošanas regula (ES) Nr.2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes regulā (ES) Nr.952/2013, ar ko izveido Savienības Muitas kodeksu (turpmāk – Regula Nr.2015/2447) (publicēta Eiropas Savienības Oficiālajā Vēstnesī L343, 29.12.2015.). Noteikumu projekta II, III nodaļā tiek izdalīti vairāki preču iznīcināšanas procesi:1) preču iznīcināšana pēc muitas dienesta pieprasījuma (tiek piemērota gadījumos, kad uz precēm attiecas aizliegumi vai ierobežojumi to ievešanai Eiropas Savienībā);2) preču iznīcināšana pēc personas pieprasījuma (piemēro, ja precēm beidzies derīguma termiņš, bojāts iepakojums, nav CE marķējuma un citos gadījumos).Regulas Nr.952/2013 preambulas 50.apsvērumā minēts, ka, vienā procedūrā “ievešana pārstrādei” būtu jāiekļauj arī preču iznīcināšana, izņemot, ja iznīcināšanu veic muita.Regulas Nr.952/2013 197.pants noteic, ja muitas dienestiem ir pamatoti iemesli tā rīkoties, tie var pieprasīt, lai muitai uzrādītās preces tiktu iznīcinātas, un muitas dienesti par to attiecīgi informē preču valdītāju. Iznīcināšanas izmaksas sedz preču valdītājs.Saskaņā ar Regulas Nr.952/2013 5.panta 37.punkta c) apakšpunktu preču iznīcināšana ir preču pārstrādes darbības veids.Regulas Nr.952/2013 198.pants nosaka muitas dienestam visus veicamos pasākumus, kas saistīti ar preču atsavināšanu.Ņemot vērā Regulas Nr.952/2013 197.pantā noteikto, noteikumu projekta 3. līdz 5.punkts paredz kartību, kādā tiek piemērota preču iznīcināšana precēm, kuras minētas Regulas Nr.952/2013 198.panta 1.punkta b) apakšpunkta ceturtajā ievilkumā, proti muitas dienesti veic visus vajadzīgos pasākumus – tostarp konfiskāciju un pārdošanu vai arī iznīcināšanu –, lai atsavinātu preces gadījumos, ja preces nevar izlaist sakarā ar to, ka uz tām attiecas aizliegumi vai ierobežojumi.Regulas Nr.952/2013 198.panta 1.punkta b) apakšpunkta ceturtajā ievilkumā minētie aizliegumi vai ierobežojumi var būt, piemēram, ja precēm nav CE marķējuma, precēm beidzies derīguma termiņš un citi gadījumi. Saskaņā ar noteikumu projekta 3.punktu Valsts ieņēmumu dienests (turpmāk – VID) pieņem lēmumu par Regulas Nr.952/2013 198.pantā 1.punkta b) apakšpunkta ceturtajā ievilkumā minēto preču iznīcināšanu saskaņā ar Regulas Nr.952/2013 197.pantā noteikto.Saskaņā ar Valsts pārvaldes iekārtas likumā noteikto VID pieprasa informāciju Valsts vides dienestam par attiecīgās preces iznīcināšanas vietu un veidu.Noteikumu projekta 4.punkts paredz, ka preces var iznīcināt preču īpašnieks vai tā pilnvarotā persona, vai preču valdītājs. Šādos gadījumos preču iznīcināšana notiek muitas amatpersonu klātbūtnē. Noteikumu projekta 5.punkts paredz, ka pēc preču iznīcināšanas muitas amatpersona aizpilda aktu par preces iznīcināšanu divos eksemplāros, viens eksemplārs tiek glabāts VID, savukārt otru izsniedz preču valdītājam. Akts par preces iznīcināšanu tiek noteikts noteikumu projekta pielikumā.3) noteikumu projekta III nodaļā minētā persona ir preču īpašnieks, tā pilnvarota persona, valdītājs vai saņēmējs.Noteikumu projekta 6. līdz 11.punktā noteikta kārtība, kādā tiek piemērota preču iznīcināšana gadījumos, ja to piesaka persona, kas iesniedz muitas deklarāciju vai kuras vārdā minētā deklarācija ir iesniegta, vai persona, kurai ir nodotas tiesības un pienākumi attiecībā uz muitas procedūru. Saskaņā ar noteikumu projekta 6.punktā paredzēto persona VID iesniedz muitas deklarāciju, kam pievienots priekšlikums par pārstrādes atļaujas saņemšanu (Regulas Nr.2015/2446 163.panta 1.punkta c)  apakšpunkts). Personai iesniedzot attiecīgo pieteikumu papildus nepieciešams iesniegt informāciju par preci saskaņā ar Regulas Nr.2446/2015 2.panta 8.punktu, kas norādīta Regulas Nr.952/2013 55.panta 8.punktā.Noteikumu projekta 6. un 8.punktā minētos dokumentus persona iesniedz VID vienkāršotā kārtībā saskaņā ar Regulas Nr.2015/2446 163.pantu.Regulas Nr.952/2013 211.panta 1.punkta a) apakšpunkts paredz, ka muitas dienestu atļauja ir vajadzīga, lai izmantotu ievešanas pārstrādei vai izvešanas pārstrādei procedūru, pagaidu ievešanas procedūru vai galapatēriņa procedūru. Saskaņā ar Regulas Nr.952/2013 5.panta 37.punkta c) apakšpunktu preču iznīcināšana ir preču pārstrādes darbības veids. Noteikumu projekta 7.punktā paredzēts, ka persona, lai saņemtu atļauju iznīcināt Regulas Nr.2015/2446 71-02. pielikumā minētās paaugstināta riska preces un produktus, iesniedz VID papīra formā vai elektroniska dokumenta veidā, vai izmantojot VID Elektroniskās deklarēšanas sistēmu Regulas Nr.2016/341 12.pielikumā noteikto veidlapu “Pieteikums atļaujai izmantot īpašo procedūru, kas nav tranzīts”. Pēc atļaujas saņemšanas persona noformē muitas deklarāciju.Saskaņā ar noteikumu projekta 8.punktu persona muitas deklarācijai pievieno: 1) pielikumu, kurā ir iekļauta Regulas Nr. 2015/2446 2. panta 8. punktā noteiktā informācija:- preču pārstrādes veids, - preču un/vai pārstrādes produktu tehniskie apraksti un to identificēšanas līdzekļi, - paredzamais noslēgšanas laikposms, - ierosinātā noslēgšanas iestāde (nepiemēro galapatēriņam) un - pārstrādes vieta; - ekonomisko nosacījumu kodi, kas minēti regulas Nr. 2016/341 12. pielikumā, - aplēstā ieguves norma vai metode, kā to nosaka, un - vai ievedmuitas nodokļa summas aprēķins būtu jāveic saskaņā ar Kodeksa 86. panta 3. punktu (norādiet “jā” vai “ne”);2) Regulas Nr. 952/2013 163. pantā noteiktos preču pavaddokumentus (pavaddokumentus, kas vajadzīgi, lai varētu piemērot noteikumus, ar kuriem reglamentē muitas procedūru, kam preces tiek deklarētas, ir deklarētāja rīcībā un pieejami muitas dienestiem muitas deklarācijas iesniegšanas brīdī. 3) pieteikumu, kurā iekļauta Regulas Nr. 2015/2446 A pielikuma I sadaļas “Pieteikumi un lēmumi” 1.nodaļas “Īpašās procedūras” 8.f slejā noteiktā informācija - pieteikums un atļauja, lai izmantotu ievešanas pārstrādei procedūru situācijās, kad piemērojams 163. pants.Lai saņemtu noteikuma projekta 11.punktā minēto informāciju par muitas amatpersonu klātbūtni iznīcināšanas procesā, personai jārīkojas atbilstoši VID tīmekļa vietnē (<https://www.vid.gov.lv/lv/ievesana-parstradei>) norādītajai informācijai.Savukārt līdz ar jaunas Elektroniskās muitas datu apstrādes sistēmas funkcionalitātes izveidošanu par muitas amatpersonu klātbūtni iznīcināšanas procesā tiks paziņots elektroniski vienlaikus ar preču izlaišanu muitas procedūrai – ievešana pārstrādei (iznīcināšanai).Noteikumu projekta 10.punkts paredz, ka persona pēc preču iznīcināšanas aizpilda aktu par preces iznīcināšanu ([pielikums](http://likumi.lv/doc.php?id=242651#piel2)) (Regulas Nr.2015/2446 175.panta izpratnē – Akts par preču iznīcināšanu tiek uzskatīts par izpildes dokumentu) divos eksemplāros, no kuriem viens glabājas pie personas, bet otrs trīs darbdienu laikā pēc preču iznīcināšanas pabeigšanas tiek iesniegts VID.Atkritumiem vai lūžņiem, kas būs radušies pēc attiecīgo preču iznīcināšanas, jāpiemēro nākamā muitas procedūra.Saskaņā ar Regulas Nr.952/2013 257.pantu muitas dienesti nosaka laikposmu, kādā ievešanas pārstrādei procedūra ir jānoslēdz. Šis laikposms sākas dienā, kad ārpussavienības precēm piemēro šo procedūru, un termiņa noteikšanai ņem vērā laiku, kāds vajadzīgs pārstrādes darbību veikšanai un procedūras noslēgšanai. Saskaņā ar Regulas Nr.952/20013 215.pantu procedūra ir pabeigta, kad precēm, kurām bijusi piemērota šī procedūra, vai pārstrādes produktiem tiek piemērota nākamā muitas procedūra, tie ir izvesti no Savienības muitas teritorijas vai iznīcināti, neatstājot pārpalikumus, vai kad no tiem atsakās par labu valstij.4) Regulas Nr.952/2013 199.pants noteic, ka no ārpussavienības precēm un precēm, kas pakļautas galapatēriņa procedūrai, procedūras izmantotājs vai attiecīgā gadījumā preču valdītājs ar muitas dienestu iepriekšēju atļauju var atteikties par labu valstij. Ņemot vērā minēto, noteikumu projekta IV nodaļā (12.–15.punktā) tiek noteikta kārtība, kādā persona, kas ir preču īpašnieks, tā pilnvarotā persona, valdītājs (turpmāk – persona), iesniedz iesniegumu VID par atteikšanos no precēm par labu valstij (turpmāk – Iesniegums). Personai, atsakoties no preces par labu valstij, jāiesniedz VID Iesniegums un preču pavaddokumenti papīra formā vai elektroniska dokumenta veidā, vai izmantojot VID Elektroniskās deklarēšanas sistēmu.Personas Iesniegumā norāda visu aktuālo informāciju par preci, proti, preču īpašnieku vai valdītāju, vai tā pilnvaroto personu preču saņēmēju, preču veidu, Kombinētās nomenklatūras kodu, daudzumu (bruto un neto svaru), vērtību, pavaddokumenta reģistra numuru.Tāpat saskaņā ar noteikuma projekta 14.punktu persona Iesniegumam pievieno kompetentās iestādes (piem., Ārlietu ministrijas Stratēģiskas nozīmes preču eksporta kontroles nodaļas, Ārlietu ministrijas Ārējās tirdzniecības un ārējo ekonomisko sakaru veicināšanas departamenta, Valsts policijas Galvenās kartības policijas Prevencijas pārvaldes Licencēšanas un atļauju sistēmas nodaļas, Patērētāju tiesību aizsardzības centra, Veselības inspekcijas, Zāļu valsts aģentūras, Valsts kultūras pieminekļu aizsardzības inspekcijas, Dabas aizsardzības pārvaldes, Pārtikas un veterinārais dienesta, Valsts augu aizsardzības dienesta, Valsts vides dienesta Radiācijas drošības centra u.c.) dokumentu, ja precēm ir nepieciešama kontrole vai atļauja, vai atzinums to atbilstībai obligātajām nekaitīguma un drošuma prasībām. |
| 3. | Projekta izstrādē iesaistītās institūcijas | VID |
| 4. | Cita informācija | Noteikumu projekts saistīts ar Ministru kabineta noteikumu projektu “Muitas maksājumu parāda galvojumu un avansa iemaksu administrēšanas noteikumi” (Valsts sekretāru 2017. gada 25. maija sanāksmes prot. Nr. 20, 5.§., VSS-541). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkura persona, kura ir preču īpašnieks vai preču valdītājs un kura piesaka preču iznīcināšanu vai atteikšanos no precēm par labu valstij vai kura piemēro preču iznīcināšanu pēc muitas iestādes pieprasījuma.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
|  |  |  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Līdz ar noteikumu projekta stāšanos spēkā spēku zaudē MK noteikumi Nr.34. |
| 2. | Atbildīgā institūcija | Finanšu ministrija |
| 3. | Cita informācija | Nav |
|  |  |  |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 9.oktobra Regula Nr.952/2013 (ES), ar ko izveido Savienības Muitas kodeksu.Komisijas 2015.gada 28.jūlija Deleģētās regulas (ES) 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem.2015.gada 17.decembra Deleģētās regulas (ES) Nr.2016/341, ar ko papildina Eiropas Parlamenta un Padomes regulu (ES) Nr.952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Deleģēto regulu Nr.2015/2446. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
|  |  |  |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 9.oktobra Regula Nr.952/2013 (ES), ar ko izveido Savienības Muitas kodeksu.Komisijas 2015.gada 28.jūlija Deleģētā regula (ES) Nr.2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem.2015.gada 17.decembra Deleģētās regulas (ES) Nr.2016/341, ar ko papildina Eiropas Parlamenta un Padomes regulu (ES) Nr.952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Deleģēto regulu Nr.2015/2446. |
| A | B | C | D |
| Regulas Nr.952/2013 197.pants | Noteikumu projekta 3.punkts | Tiek ieviests pilnībā | Nacionālais tiesību akts neparedz stingrākas prasības |
| Regulas Nr.952/2013 198.pants  | Noteikumu projekta 3. - **5.**punkts | Tiek ieviests pilnībā  | Nacionālais tiesību akts paredz regulējumu, kas attiecināms uz Regulas 198.panta 1.punkta b) apakšpunkta ceturtajā ievilkumā minēto. |
| Regulas Nr.952/2013 199.pants | Noteikumu projekta 13.punkts | Tiek ieviests pilnībā | Nacionālais tiesību akts neparedz stingrākas prasības |
| Regulas Nr.2015/2446 163.pants | Noteikumu projekta 6. un 8.punkts | Tiek ieviests pilnībā | Nacionālais tiesību akts neparedz stingrākas prasības |
| Regulas Nr.2015/2446 2.panta 8.punkts (Regulas Nr.2016/341 55.punkts) | Noteikumu projekta 8.1.apakšpunkts | Tiek ieviests pilnībā | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
|  |  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |
|  |  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par MK noteikumu projekta izstrādes uzsākšanu 2016.gada 5.februārī Finanšu ministrijas tīmekļvietnē sadaļā “Sabiedrības līdzdalība”.VID tīmekļa vietnē tiks publicēta informācija par preču iznīcināšanas kārtību un iesniedzamiem dokumentiem. |
| 2. | Sabiedrības līdzdalība projekta izstrādē | Noteikumu projekts un tā anotācija informācijai tika nosūtīts Latvijas Tirdzniecības un rūpniecības kamerai, Latvijas Tranzīta biznesa asociācijai, Latvijas Loģistikas asociācijai, Latvijas Nacionālajai kravas ekspeditoru un loģistikas asociācijai un Latvijas Darba devēju konfederācijai. |
| 3. | Sabiedrības līdzdalības rezultāti | Par noteikumu projektu atzinumu sniedza Latvijas Darba devēju konfederācija un Latvijas Tranzīta biznesa asociācija. |
| 4. | Cita informācija | Nav |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nepaplašina un nesašaurina valsts pārvaldes funkcijas. Projekta izpilde tiks nodrošināta esošo VID funkciju un cilvēkresursu ietvaros. Jaunas institūcijas netiek veidotas, netiek paredzēta esošo institūciju likvidācija vai reorganizācija. |
| 3. | Cita informācija | Nav |

*Anotācijas III sadaļa – projekts šo jomu neskar.*

Finanšu ministre Dana Reizniece-Ozola

Edžiņš 67120896

Gundars.Edzins@vid.gov.lv